**LAURA LEVAI AKSIN, flauta**

**Laura Levai Aksin** je rođena je u Subotici. Diplomirala je i magistrirala na *Akademiji umetnosti* u Novom Sadu u klasi prof. Marijana Egića. Studije je nastavila u Parizu u klasama prof. Claude Lefebvre i prof. Patrick Gallois-a. Usavršavala se na brojnim majstrorskim kursevima kod renomiranih solista i pedagoga.

Dobitnica je prvih i specijalnih nagrada na republičkim i saveznim takmičenjima. Nagrađena je takmičenju Muzičkih umetnika Jugoslavije u Zagrebu. Na šestoj Međunarodnoj tribini kompozitora u Beogradu dodeljena joj je Prva nagrada za interpretaciju savremenih dela.

Nastupala je kao solista sa mnogim simfonijskim i kamernim orkestrima u zemlji i inostranstvu. Održala je veliki broj resitala i kamernih koncerata u Srbiji, Hrvatskoj, Sloveniji, Francuskoj, Belgiji, Velikoj Britaniji, Holandiji, Nemačkoj, Švajcarskoj, Italiji, Mađarskoj, Slovačkoj, Češkoj, Rusiji, Holandiji, Portugalu, Grčkoj, Izraelu.

Nastupala je na brojnim uglednim festivalima, između ostalih, na NOMUS-u, Muzičkom bijenalu u Zagrebu, Glazbenoj tribini u Opatiji, Muzičkim svečanostima u Subotici i Somboru, Letnjem festivalu u Herceg Novom, Grad teatru u Budvi, Flauta Festu u Beogradu, BELEF-u, Europhonija u Zagrebu, Sabato Serra u Torinu, Kotor Art festivalu, Pariskoj jeseni, Festivalu modernih umetnosti u Berlinu, Festivalu evropske avangarde u Leipzigu, Festival d’Avignon (Francuska), Festivalu flauta u Bekešu (Mađarska), festivalima u Patrasu i Afitosu (Grčka), Danima nove glazbe u Splitu.

Laura Levai Aksin je solo flautiskinja *Vojvođanskog simfonijskog orkestra.* Bavila se orkestarskim muziciranjem kao solo flautistkinja orkestra Opere Srpskog narodnog pozorišta, kamernog orkestra *Camerata Academica* (Novi Sad) i ansambla za novu muziku *Musica viva*. Za vreme boravka u Francuskoj bila je član ansambla *Tickmayer Formatio, Theatre Jel* i orleanskog Orkestra flauta.

Član je kamernog trija sa Ritom Kinkom (klavir) i Markom Josifoskim (violina), trija flauta *Density* i duvačkog kvinteta *Synergia 5.* Već tri decenije sarađuje sa pijanistkinjom Iris Kobal.

Snimala je za mnoge radio i TV centre u regionu, Mađarsku TV, Češku RTV, RTV Dortmund i RAI.

Izdala je kompakt diskove za *Recommended Records* i SLAM Production iz Velike Britanije, *EOS* iz Austrije, *Visio Mundi*, *SKC* iz Novog Sada itd.

Bavi se pedagoškim radom kao redovni profesor flaute na Akademiji umetnostiu Novom Sadu i Akademiji umetnostiuBanja Luci. Održala je veliki broj majstorskih kurseva, a kao član žirija prisutna je na međunarodnim i domaćim takmičenjima i festivalima.